**keretSZERZŐDÉS**

**………………………….**

**Adásvételére**

**…………. rész[[1]](#footnote-2)**

amely létrejött egyrészről az

**Belügyminisztérium Országos Katasztrófavédelmi Főigazgatóság Gazdasági Ellátó Központ**

*(Székhely: 1149 Budapest, Mogyoródi út 43.*

*Adószám: 15775845-2-51*

*Alapító okiratszám: A-201/1/2020.*

*Bankszámlaszám: 10023002-00294298-00000000*

*Képviseli: Berecz György tű. ezredes, tűzoltósági tanácsos, igazgató*

mint vevő (a továbbiakban: a „*Vevő*”),

és a(z)

***……………..***

*(székhely: ….,*

*cégjegyzékszám: …,*

*adószám: …,*

*bankszámlaszám: …,*

*képviseli: ….)*

mint eladó (a továbbiakban: „*Eladó*”),

- Vevő és Eladó a továbbiakban együttesen: *Felek* -

között, a keltezés szerinti helyen és időpontban, az alábbi feltételekkel:

1. ***Előzmények***
   1. Vevő mint ajánlatkérő a közbeszerzésekről szóló 2015. évi CXLIII. törvény (továbbiakban: Kbt.) Második része szerinti nyílt eljárást folytatott le „Élelmiszer beszerzése” (1423) tárgyban - EKR szerinti rövid elnevezés: „BM OKF GEK - Élelmiszer beszerzése (1423)” - (a továbbiakban: Közbeszerzés Eljárás), amely keretszerződés megkötésére irányult. A Vevő, mint ajánlatkérő Eladót hirdette ki a Közbeszerzési Eljárás …… részében[[2]](#footnote-3) a nyertes ajánlattevőnek, Felek ennek alapján kötik meg jelen adásvételi keretszerződést (továbbiakban: Keretszerződés) egymással.
   2. Felek rögzítik, hogy Vevő Eseti Megrendelések közvetlen kiküldésével rendeli meg a Keretszerződés keretében a termékeket.
2. ***A Keretszerződés alapjául szolgáló okiratok, dokumentumok***
   1. Az alább felsorolt okiratokat, dokumentumokat úgy kell tekinteni, mint amelyek a jelen Keretszerződéssel együttesen értelmezendők, nevezetesen:
3. a Közbeszerzési Eljárás ajánlati felhívása (*és annak módosítása, amennyiben sor került a módosítására*),
4. a Közbeszerzési Eljárás során keletkezett közbeszerzési dokumentumok (ajánlattételi dokumentáció) és az annak részét képező műszaki specifikáció,
5. a Közbeszerzési Eljárásban a lebonyolító által az ajánlattevőknek megküldött kiegészítő tájékoztatás (*amennyiben ilyen kiadásra került*),
6. az Eladó által a Közbeszerzési Eljárásban benyújtott ajánlat.
   1. A dokumentumok egymást kiegészítik, és kölcsönösen magyarázzák, de kétértelműség és eltérések esetén a Keretszerződés értelmezése szempontjából a jelen szerződéses megállapodásban rögzített feltételekhez képest az ajánlati felhívás tartalma a mértékadó.
7. ***Értelmező rendelkezések***

A jelen Keretszerződésben szereplő következő kifejezéseket az alábbiak szerint kell értelmezni:

1. *Keretszerződés:* a szerződő Felek között létrejött jelen megállapodás, amelyet szerződés formájában rögzítettek és aláírtak, beleértve annak összes mellékletét és a dokumentációt is, valamint mindazon okmányokat, amelyekre utalás történik,
2. *Ajánlati felhívás:* a Közbeszerzési Eljárást megindító, TED-…………………., illetve KÉ ……………….[[3]](#footnote-4) hirdetményszámú hirdetmény,
3. *Közbeszerzési dokumentumok:* jelen Keretszerződés vonatkozásában a Közbeszerzési Eljárás ajánlati dokumentációja, valamint az annak részét képező műszaki leírás,
4. *Vételár:* a Vállalkozó által az ajánlatába csatolt, kitöltött és beárazott költségvetésben meghatározott nettó egységárak alapján, a megrendelések tartalmára vonatkozóan számított ellenszolgáltatás,
5. *Vevő:* Belügyminisztérium Országos Katasztrófavédelmi Főigazgatóság Gazdasági Ellátó Központ, amely jogi személy a Közbeszerzési Eljárás ajánlatkérőjeként a Keretszerződést megköti,
6. *Eladó:* a közbeszerzési Eljárás ……. részében[[4]](#footnote-5) érvényes ajánlatot benyújtott nyertes ajánlattevő, akivel a Vevő az értékelt ajánlata alapján Keretszerződést köt,
7. *Alvállalkozó:* az a gazdasági szereplő, amely a Közbeszerzési Eljárás eredményeként megkötött Keretszerződés teljesítésében az Eladó által bevontan közvetlenül vesz részt, kivéve:

* azon gazdasági szereplőt, amely tevékenységét kizárólagos jog alapján végzi,
* a Keretszerződés teljesítéséhez igénybe venni kívánt gyártót, forgalmazót, alkatrész vagy alapanyag eladóját.

1. ***A Keretszerződés tárgya***
   1. Jelen Keretszerződés tárgya az Ajánlati felhívásban és a jelen Keretszerződés 4. számú mellékleteként csatolt részletes ajánlatban meghatározott nettó egységárak alapján az Eseti Megrendelésekben meghatározott termékek adásvétele és a 4.2. pont szerinti leszállítása a Keretszerződés időtartama alatt. Ennek alapján a Vevő megrendeli, az Eladó pedig leszállítja a 4. számú melléklet szerinti termékekre vonatkozó Eseti Megrendelések szerinti teljesítését, az Eladó Közbeszerzési Eljárásban benyújtott ajánlata szerinti tartalommal – az abban megadott nettó egységárakon – a Vevő által közölt Eseti Megrendelések (a továbbiakban: Eseti Megrendelés) alapján, …………………. Ft[[5]](#footnote-6) + ÁFA keretösszeg erejéig. Felek rögzítik, hogy – különös tekintettel a 4.3. pontban rögzítettekre is – Vevő a keretösszeg 70%-ának, azaz ………………… Ft[[6]](#footnote-7) + ÁFA összeg kimerítésére vállal kötelezettséget. Felek rögzítik, hogy Eladó a lehívási kötelezettséggel nem terhelt 30%-os keretösszeg-rész terhére történő megrendelések elmaradásából eredően semmiféle igényt nem támaszthat a Vevővel szemben
   2. A jelen Keretszerződés szerint közölt Eseti Megrendelés alapján Eladó a megrendelt termékeket megfelelően csomagolja és a 6.4. pontban meghatározott teljesítési helyre szállítja.
   3. Eladó tudomásul veszi, hogy – különös tekintettel a 4.1. pontban foglaltakra – a Műszaki leírásban meghatározott mennyiségek tájékoztató jellegűek, azok tényleges megrendelésére vonatkozóan Vevő semmilyen kötelezettséget nem vállal. Eladó elfogadja, hogy a megadott mennyiségek megrendelésének esetleges elmaradásából eredően semmiféle igényt nem támaszthat a Vevővel szemben.
2. ***A Keretszerződés időtartama***
   1. Felek a jelen Keretszerződést a hatályba lépésének napjától számított 36 (harminchat) hónap időtartamra, de legfeljebb a 4.2. pontban meghatározott keretösszeg kifizetésének teljesüléséig terjedő határozott időtartamig kötik.
   2. Felek rögzítik, hogy a jelen Keretszerződés alapján leadott Eseti Megrendelések szerződésszerű teljesítésének időtartama nem haladhatja meg a jelen Keretszerződés időtartamát. Jelen Keretszerződésből fakadó egyes igények jellegüknél fogva (például jótállási/szavatossági helytálláson, kártérítési felelősségen alapuló kötelezettségek időtartama) ezen időponton túlnyúlnak.
3. ***Teljesítés, felek jogai és kötelezettségei***
   1. **Az Eseti Megrendelések leadása**
      1. Vevő ütemezés szerinti megrendelését elektronikus levél útján (e-mailben) adja le Eladó részére, a Keretszerződés 3. számú mellékletében található *Eseti megrendelőlap* minta kitöltésével.
      2. A Vevő kizárólag az alábbi címről küldött e-maillel tud érvényesen a 6.1.1. pont szerinti Megrendelést leadni:

…………………………………………………………..[[7]](#footnote-8)

* + 1. Vevő Eseti Megrendelést az Eladó alábbi e-mail címére köteles küldeni:

…………………………………………………………..[[8]](#footnote-9)

* + 1. Az Eseti Megrendelést Eladó köteles annak megérkezésétől számított 3 órán belül – amennyiben az Eseti Megrendelés 16:00 óra után érkezik, akkor a következő munkanapon 09:00 óráig – írásban visszaigazolni. A szerződésszerű visszaigazolás elmaradása a teljesítés megtagadásának és ezzel súlyos szerződésszegésnek minősül, továbbá feljogosítja a Vevőt, hogy az érintett Eseti Megrendelésben foglalt érintett termékeket más forrásból szerezze be, mely okán az Eladó a Vevő felé semmiféle igényt nem támaszthat.

Amennyiben a fentieknek megfelelően Vevőnek más forrásból kell beszereznie az Eladó által visszautasított Eseti megrendelőlapon leadott megrendelés teljesítését, úgy Vevő a 6. számú melléklet szerinti Rendkívüli megrendelőlap leadásával tudja ezt az igényét kielégíteni.

* + 1. Amennyiben valamely adatot az Eseti Megrendelés nem, vagy nem megfelelően tartalmaz, és a hiányzó vagy pontatlan adatok a Keretszerződésből vagy mellékleteiből megállapíthatóak, akkor Eladó ezek szerint köteles az Eseti Megrendelést visszaigazolni és teljesíteni. Amennyiben a hiányzó vagy pontatlan adatok a Keretszerződésből vagy mellékleteiből nem megállapíthatóak, és így a fentiek szerint nem igazolható vissza és teljesíthető az Eseti Megrendelés, az Eladó köteles ezt haladéktalanul – de legkésőbb a visszaigazolásra rendelkezésre álló időn belül – jelezni.
    2. Felek jogosultak a másik Fél előzetes, 8 munkanappal korábbi értesítése mellett a 6.1.2., illetőleg a 6.1.3. pontban meghatározott e-mail címeket módosítani. Felek rögzítik, hogy az e-mail címek jelen pont szerinti megváltoztatása nem minősül szerződésmódosításnak.
  1. **A teljesítés határideje**
     1. A teljesítés határideje az egyes teljesítési helyek vonatkozásában a 3. számú mellékletként csatolt teljesítési ütemezésben meghatározott rendszerességű és ütemezés szerinti.
     2. Felek rögzítik, hogy a Vevőnél kialakult élelmezési gyakorlat miatt az Eladónak a 3. számú melléklet szerinti rendszerességű és ütemezésű szállítással kell számolnia a Keretszerződés időtartama alatt.
     3. Felek rögzítik, hogy Vevő a jelen szerződés mellékletét képező ütemezési tervben foglaltaktól eltérően, sürgős ellátási igény esetén jogosult soron kívüli megrendelést leadni Eladó részére a 6.1. pontban foglaltakkal összhangban, azzal, hogy a soron kívüli megrendelés esetén Eladó az ilyen megrendelés kézhezvételétől számított 24 órán belül köteles leszállítani a megrendelt termékeket. Vevő a soron kívüli eseti megrendelésben köteles megadni a soronkívüliség indokát. Felek rögzítik, hogy Vevő a jelen szerződés időbeli hatálya alatt 12 (tizenkét) hónapos periódusonként legfeljebb 20 (húsz) soron kívüli megrendelést adhat le. Eladó a soron kívüli megrendelések jelen pontban foglaltak szerinti leadásából eredően a Vevővel szemben többlettérítési igénnyel nem élhet.
     4. Ha a teljesítési határidő lejárta előtt nyilvánvalóvá válik, hogy Eladó csak olyan számottevő késéssel tudja teljesíteni az adott Eseti Megrendelésben foglaltakat, amely Vevőnek már nem áll érdekében, Vevő jogosult elállni az Eseti Megrendeléstől, és a termékeket más forrásból beszerezni. Minden ezzel kapcsolatban felmerülő költséget Vevő jogosult kártérítés jogcímén Eladóval szemben érvényesíteni.
  2. **A teljesítés módja**
     1. Az Eladó a jelen Keretszerződés alapján a szerződéses és műszaki követelményeknek, a jogszabályi előírásoknak és a szakmai szabályoknak megfelelően, a lehető legmagasabb színvonalon köteles teljesíteni.
     2. Eladó számlát csak az Eseti Megrendelés szerint mennyiségileg teljes és minőségileg kifogástalan vagy ütemezett rendelések teljesítési részeinek teljesítése esetén jogosult kiállítani, átvételt elismerő szállítólevél birtokában, melynek egy példánya a számla kötelező melléklete.
     3. Szerződő Felek megállapodnak, hogy Eladó az Eseti Megrendelés részletekben történő teljesítésére csak a Vevő ilyen tartalmú utasítása esetén jogosult.
     4. A szállítólevélen fel kell tüntetni a termékek minőség-megőrzési idejét vagy fogyaszthatósági idejét, valamint a termék jelen Keretszerződés szerinti megnevezését is, illetve azon a vonatkozó jogszabályokban előírt egyéb adatoknak is szerepelnie kell. A szállító edényzet tisztításáról, fertőtlenítéséről – saját költségén – az Eladónak kell gondoskodnia.
     5. A termékeknek a teljesítési helyig történő szállításért Eladó külön díjazást nem igényelhet, a szállítás költsége Eladót terheli. Az Eladó a leszállítandó terméket a szállítás módjának, illetve a jogszabályi, hatósági és egyéb, a termékre vonatkozó speciális előírásoknak megfelelő csomagolásban szállítja le, és a Vevő által kijelölt helyiségbe való kirakodással teljesíti. A csomagokon (ládákon) fel kell tüntetni a megfelelő kezelésre és tárolásra vonatkozó feliratokat, illetve címkéket magyar nyelven is. Eladó a termékek kirakodásáért külön ellenszolgáltatást nem követelhet.
     6. Amennyiben a szállításhoz jogszabály, gyártó előírása, illetőleg szakmai szokások miatt ún. göngyöleg szükséges, azt az Eladó a saját költségére köteles megfelelő állagban, tisztán biztosítani.
     7. Vevő köteles a termék szállításához használt göngyöleget a felhasználást követő szállítás alkalmával épségben visszaszolgáltatni az Eladó részére. A göngyöleg igazolt ellenértékét a Vevő az Eladónak kizárólag akkor köteles megfizetni (kártérítés jogcímén), ha azt a Vevő a következő teljesítés alkalmával nem tudja épségben visszaszolgáltatni.
     8. A szállítás megszervezésével és lebonyolításával kapcsolatos valamennyi feladat az Eladót terheli, ennek költségét viseli.
     9. Eladó köteles gondoskodni az Eseti Megrendelés alapján leszállítandó termékek megfelelő sérülésmentes csomagolásáról és leszállításáról.
     10. A 6.3.5. pontban foglaltakon túlmenően Felek rögzítik, hogy Megfelelőnek az a csomagolás tekinthető, amely a szállítás és a tárolás alatt megakadályozza a sérülést, károsodást, időjárásból származó befolyásokat és egyéb környezeti hatásokat, valamint megfelel a mindenkor hatályos jogszabályi rendelkezéseknek.
     11. Eladó a szállítást teljes anyagi felelőssége mellett, saját kockázatára nyújtja, és felel alkalmazottai és esetleges alvállalkozói magatartásáért.
     12. Vevő a származási bizonyítvánnyal nem igazolt származású, illetve jelen Keretszerződésben meghatározott minőségi követelményeknek nem megfelelően szállított termék átvételét megtagadhatja, és érvényesítheti a szerződésszegés esetére megillető jogait.
     13. Eladó csak olyan termékkel teljesíthet, mely a gyártótól való átvételtől a Vevőnek való átadásig igazoltan a jogszabályoknak (ill. a HACCP rendszernek) megfelelő szállítási és tárolási folyamaton esett át. Eladónak ezt tudni kell igazolni. Előzőek bármelyikének megsértése súlyos szerződésszegésnek minősül.
     14. Az Eseti Megrendeléseket az Eladó úgy köteles teljesíteni, hogy a gyártó által meghatározott felhasználhatósági idő legalább 2/3-a – vagy előzetes írásbeli tájékoztatása és a Vevő előzetes írásbeli jóváhagyása alapján a felhasználhatósági idő minimum 50%-a – az átadás időpontjában még fennálljon.
  3. **A teljesítés helye**

1033 Budapest, Laktanya utca 33. és/vagy 1149 Budapest, Mogyoródi út 43. az adott Eseti Megrendelésben foglaltak szerint.

* 1. **Alvállalkozók igénybevétele**
     1. Alvállalkozók igénybevételére az Eladó a Kbt. 138. § (2) bekezdésének megfelelően jogosult.
     2. Felek rögzítik, hogy a Kbt. 138. § (3) bekezdésével összhangban a Vevő nem korlátozhatja az Eladó jogosultságát alvállalkozó bevonására, csak akkor, ha az eljárás során a Kbt. 65. § (10) bekezdése szerinti lehetőséggel élt. Eladó a Keretszerződés megkötésének időpontjában, majd – a később bevont alvállalkozók tekintetében – a Keretszerződés teljesítésének időtartama alatt köteles előzetesen a Vevőnek valamennyi olyan alvállalkozót bejelenteni (a megnevezésen túl az elérhetőség, valamint a képviseletre jogosult megjelölésével), amely részt vesz a Keretszerződés teljesítésében. Az alvállalkozó bejelentésekor Eladónak meg kell adnia az alábbi információkat:
        + alvállalkozó megnevezése (név, székhely, adószám, és adott esetben cégjegyzékszám);
        + alvállalkozó elérhetősége (levelezési cím, email cím, mobiltelefonszám, adott esetben telefonszám és faxszám);
        + alvállalkozó részéről a képviseletre jogosult személy(ek) megnevezése.

Eladó a Keretszerződés teljesítésének időtartama alatt köteles a Vevő Keretszerződésben rögzített kapcsolattartóját tájékoztatni az alvállalkozók bejelentésben közölt adatainak változásáról. Eladó kijelenti és szavatolja, hogy a Keretszerződés teljesítéséhez nem vesz igénybe a közbeszerzési eljárásban előírt kizáró okok hatálya alatt álló alvállalkozót.

* + 1. Eladó az általa igénybe vett alvállalkozóért és az alvállalkozó felróható magatartása által a Vevőnek okozott kárért úgy felel, mintha a teljesítést maga végezte volna.
    2. Alvállalkozó jogosulatlan igénybevétele esetén Eladó felelős minden olyan kárért is, amely anélkül nem következett volna be.
    3. Amennyiben az Eladó teljesítésbe bevont közreműködője, alvállalkozója teljesítésével kapcsolatos adatok a szolgáltatás szerződésszerű teljesítését nem támasztják alá, a Vevő jogosult az adott közreműködő/alvállalkozó további teljesítésekből történő kizárásának kezdeményezésére.
  1. **A teljesítés, minőségi követelmények**
     1. Eladó az Eseti Megrendelésben foglalt mennyiséghez képest több terméket nem szállíthat, azt Vevő nem veszi át.
     2. Az Eladó köteles jelen Keretszerződés alapján élelmiszer-biztonsági és élelmiszer-minőségi előírásoknak megfelelő termékeket leszállítani. Ettől eltérő minőségű termékeket Vevő nem köteles átvenni.
     3. Az átadott termékeknek és a szállítás során felhasznált anyagoknak és eszközöknek, szállítási feltételeknek meg kell felelniük a műszaki leírásban foglalt specifikációnak, jogszabályi követelményeknek, különösen a Magyar Élelmiszerkönyv előírásainak, valamint a termékre, a szállítás teljesítésére vonatkozó szabványokban, műszaki előírásokban foglaltaknak.
     4. Eladó kötelezettséget vállal arra, hogy a teljesítés időpontjában az általa leszállított áru a minőség megőrzési idejének minimum ½ részével rendelkezik.
     5. A termékeket kívül és belül ép, tiszta, jól záródó – szükség esetén légmentes – csomagolásban kell leszállítani.
     6. Vevő a leszállított termékeket minőségi és mennyiségi szempontból minden esetben ellenőrzi az alábbiak szerint:
* a szállítási körülmények megfelelősége;
* minőségi tanúsítások megléte;
* csomagolás megfelelősége;
* szavatossági idő megfelelősége.
  + 1. A leszállított termékeket a Vevő ezzel a feladattal megbízott képviselője veszi át szállítólevélen – annak aláírásával és bélyegzésével – az Eladó képviselőjétől.
    2. A Vevő képviselője a termékeket az átadás-átvétel során jogosult darabszám/mennyiség alapján átvenni, majd szemrevételezéssel elvégezni minden vizsgálatot, mérést annak megállapítására, hogy a termékek megfelelnek-e a Keretszerződésben foglalt feltételeknek, így különösen a specifikációban leírtaknak.
    3. Vevő az Eladó képviselőjének jelenlétében kifogást emelhet a 6.6.7. pont alapján észlelhető mennyiségi és minőségi hiányok – hibás teljesítés – miatt. A mennyiségi, illetve minőségi kifogásról a Felek jegyzőkönyvet vesznek fel, és álláspontjaikat a szállítólevélen rögzítik. A szállítólevél és – amennyiben felvételre kerül – a jegyzőkönyv egy-egy példányát a Vevő képviselőjének a fenti adattartalommal át kell adni. Az átadás-átvétel a szállítólevél és – amennyiben felvételre kerül – a jegyzőkönyv átadásával fejeződik be. A szállítólevél (és jegyzőkönyv) aláírása és átadása nem eredményezi a Vevő részéről a szemrevételezéssel nem észlelhető hibás/hiányos teljesítéssel kapcsolatos igényekről való lemondást.
    4. Amennyiben a Vevő a már átvett termék hibáját észleli, a hiba észlelését követően haladéktalanul köteles a minőségi kifogását írásban az Eladó tudomására hozni, aki köteles azt a legrövidebb időn belül kivizsgálni, és a szükséges intézkedéseket a hiba kijavítására soron kívül megtenni. Amennyiben a hiba kijavítása a Vevő által kért időn belül nem lehetséges, úgy a Vevő jogosult máshonnan beszerezni a hibás teljesítéssel érintett terméket az Eladó költségére.
    5. Eladó a hibás teljesítéssel érintett termékeket köteles pótolni vagy kicserélni a hiba tudomására jutásától számított legfeljebb 4 órán belül. Ennek elmaradása vagy nem megfelelő teljesítése súlyos szerződésszegésnek minősül. A pótlást vagy kicserélést követően, amennyiben Eladó vitatja a hiba fennállását, az Eladóval közösen egyeztetett eljárási rendben a Felek szakértővel vizsgáltatják meg a terméket abból a szempontból, hogy az megfelelő minőségű-e. A szakértői vizsgálat költségét a minőségi kifogás alapossága esetén az Eladó, különben a Vevő viseli.
    6. Eladóról a kárveszély a szállítási helyen történő termékátadás befejezését követően száll át a Vevőre. Amennyiben valamely okból Vevő valamely terméket nem vesz át, úgy azt köteles a szállítólevélen feltüntetni.
    7. Eladó köteles az ajánlatában megajánlott termékekkel kapcsolatos információkat érintő változásokat – különösen, de nem kizárólagosan a gyártás megszűnése (12.10. pont), összetétel változás, márka névváltozás – annak felmerülésekor írásban haladéktalanul, de legkésőbb 2 munkanapon belül megküldeni a Vevő részére.
    8. Felek rögzítik, hogy az Eladó a jelen Keretszerződés aláírásáig az Ajánlati felhívásban foglaltaknak megfelelően nyilatkozatott tett, hogy rendelkezik a Keretszerződés időtartama alatt az Európai Parlament és a Tanács élelmiszer-higiéniáról szóló 852/2004/EK rendelete (továbbiakban 852/2004/EK rendelet) II. melléklete szerinti elvárásoknak megfelelő szállítójárművel.
    9. Eladó vállalja, hogy az Eseti Megrendelésekben foglalt szállításokat jelen Keretszerződés 6.6.13. pontjában meghatározott feltételeknek megfelelő szállítójárművel teljesíti. Vevő a Keretszerződés időtartama alatt jogosult ellenőrizni az előírásoknak történő megfelelést. Ha a Vevő képviselője az ellenőrzés során azt állapítja meg, hogy a szállítójármű nem felel meg a jogszabályi előírásoknak, akkor arról jegyzőkönyvet vesz fel.

1. ***A szerződéses egységárak***
   1. **Az egységárak mértéke**

A termékek nettó egységárait (egyes termékkategóriánként külön-külön) az Eladó, mint nyertes ajánlattevő részletes ajánlata tartalmazza, amely részletes ajánlat jelen Keretszerződés 4. számú melléklete.

Az árak változására a jelen Keretszerződés időtartama alatt az alábbiakban a jelen pontban rögzített kivételtől eltekintve nincs lehetőség.

Felek megállapodnak abban, hogy az egységárak a jelen Keretszerződés hatályba lépését követő 12 hónapon belül nem módosíthatóak, ezt követően 12 hónapos periódusonként legfeljebb 1 alkalommal (azaz a Keretszerződés 36 hónapos időtartama alatt 2 alkalommal) egyoldalúan növelhetők Eladó részéről a Központi Statisztikai Hivatal által a Keretszerződés időbeli hatálya 12., illetőleg 24. hónapja utolsó napját megelőző naptári év vonatkozásában közölt általános fogyasztói árindex mértékének megfelelő mértékben. Az ilyen módon végrehajtandó áremelésről és az új egységárakról Eladó az áremelést legalább 8 naptári nappal megelőzően cégszerűen aláírt írásbeli tájékoztatást köteles küldeni Vevő részére. Felek rögzítik, hogy az így módosított árak az áremelés hatályosulásának napjától leadott Eseti Megrendelések vonatkozásában irányadók. Felek rögzítik, hogy az egységárak ezen módosítása a Kbt. 141. § (4) bekezdés a) pontja szerinti módosításnak minősül.

Az Eladó 4. számú mellékletként csatolt részletes ajánlata és a tervezetett mennyiségek alapján összesített nettó ajánlati ára (amely a közbeszerzési eljárásban értékelési szempont volt):

………………………………………. Ft, azaz …………………………… forint. [[9]](#footnote-10)

* 1. **Az szerződéses ellenértékek jellege**

Felek kifejezetten megállapodnak abban, hogy a szerződéses ellenértékek magukban foglalják a szerződésszerű teljesítéshez szükséges összes felmerülő költséget, beleértve a csomagolás, a szállítás költségét, továbbá az Eladó által fizetendő adókat, illetékeket, közterheket, biztosítási és egyéb díjakat és minden költséget, ami a teljes körű és rendeltetésszerű hibátlan teljesítéshez hozzátartozik.

1. ***Fizetési feltételek***
   1. Előlegfizetési lehetőség nincs.
   2. Eladó havonta 1 (egy) darab gyűjtőszámla benyújtására jogosult az adott hónapban teljesített Eseti Megrendelések után.
   3. Eladó a számlát kizárólag teljesítésigazolás alapján állíthat ki. Vevő a teljesítésigazolást a tárgyhavi teljesítésekről a tárgyhavi szállítólevelek alapján állítja ki és adja át Eladó részére a tárgyhót követő hónap 5. napjáig, mely alapján Eladó köteles a tárgyhót követő hónap 8. napjáig kiállítani, és megküldeni Vevő részére.

Vevő részéről teljesítésigazolásra jogosult: **……………………..** .

* 1. A számlát az alábbi névre és címre kell kiállítani (Számlázási név) és benyújtani (Számlaküldési cím):

**Számlázási név: BM OKF GEK**

**1149 Budapest, Mogyoródi út 43.**

**Adószám: 15775845-2-51**

**Számlaküldési cím: BM OKF GEK**

**Költségvetési Osztály**

**1903 Budapest, Pf.: 314.**

**Elektronikus számlázás esetén Felek megállapodnak, hogy a jelen Keretszerződés teljesítésével összefüggésben kiállított elektronikus számla joghatályos befogadására alkalmas elektronikus levelezési cím a Vevő részéről a következő:**

**Vevő részéről:** [**gek.eszamla@katved.gov.hu**](mailto:gek.eszamla@katved.gov.hu)

A postai küldeményként érkező számla borítékját „Számla” felirattal kell ellátni.

Számla formai követelménye:

* Pontos számlázási cím megadása
* A Keretszerződés azonosító száma
* BM OKF GEK, valamint Eladó adószáma
  1. Az államháztartásról szóló törvény végrehajtásáról szóló 368/2011. (XII. 31.) Korm. rendelet 50. § (1) bekezdésében foglalt kötelezettségének eleget téve Vevő a Keretszerződés szerint:
* a 2021. évben pénzügyileg teljesített vételárat a 2021. évi
* a 2022. évben pénzügyileg teljesített vételárat a 2022. évi
* a 2023. évben pénzügyileg teljesített vételárat a 2023. évi
* a 2024. évben pénzügyileg teljesített vételárat a 2024. évi

költségvetés terhére teljesíti a fizetési kötelezettségeit.

* 1. Vevő a Keretszerződésben meghatározott módon és tartalommal történő teljesítést követően, számla ellenében, a Kbt. 135. § (1), (5) és (6) bekezdéseiben és a Polgári Törvénykönyvről szóló 2013. évi V. törvény (a továbbiakban: Ptk.) 6:130. § (1)-(2) bekezdéseiben meghatározottak szerint fizeti meg Eladó részére a vételárat, az Eladó jelen Keretszerződés fejlécében megjelölt pénzforgalmi számlájára történő átutalással, a számla kézhezvételétől számított 30 napos fizetési határidővel. A fizetési számlák közötti elszámolás útján teljesített fizetést akkor kell megtörténtnek tekinteni, amikor a pénzintézet a fizetésre kötelezett fizetési számláját megterheli.
  2. Eladó a számlát magyar forintban (HUF) állítja ki.
  3. A teljesítés ideje a teljesítést igazoló okmányban megjelölt termékátvétel napja.
  4. Eladó a számlát a teljesítésigazolás egy másolati példányával együtt köteles megküldeni a Vevő részére.
  5. A számla meg kell, hogy feleljen a számvitelről szóló a 2000. évi C. törvény és az általános forgalmi adóról szóló 2007. évi CXXVII. törvény előírásainak, valamint a vonatkozó egyéb hatályos jogszabályi előírásoknak, különösen a környezetvédelmi termékdíjról szóló 2011. évi LXXXV. törvény végrehajtásáról szóló 343/2011. (XII. 29.) Korm. rendelet 7. §-ában meghatározottaknak.
  6. Amennyiben az Eladó a számlát nem a fentiek figyelembevételével küldi meg, az a számla kiegyenlítés nélküli visszaküldését vonja maga után, és az ebből eredően Vevőnél vagy harmadik személynél felmerülő károkért Eladót terheli a felelősség.
  7. Fizetési késedelem esetén Vevő a Ptk. 6:155. § (1) bekezdése szerinti késedelmi kamatot és a 2016. évi IX. törvény szerinti behajtási költségátalányt köteles az Eladó részére megfizetni.
  8. Eladó vállalja, hogy nem fizet, illetve számol el a Keretszerződés teljesítésével összefüggésben olyan költségeket, melyek a Kbt. 62. § (1) bekezdés k) pontja szerinti feltételeknek nem megfelelő társaság tekintetében merülnek fel, és melyek az Eladó adóköteles jövedelmének csökkentésére alkalmasak.
  9. Eladó vállalja, hogy a Keretszerződés teljesítésének teljes időtartama alatt tulajdonosi szerkezetét a Vevő számára megismerhetővé teszi és a 12.3. pont g) alpontja szerinti ügyletekről a Vevőt haladéktalanul értesíti.
  10. A Kbt. 136. § (2) bekezdése alapján a külföldi adóilletőségű nyertes ajánlattevő köteles a Keretszerződéshez arra vonatkozó meghatalmazást csatolni, hogy az illetősége szerinti adóhatóságtól a magyar adóhatóság közvetlenül beszerezhet a nyertes ajánlattevőre vonatkozó adatokat az országok közötti jogsegély igénybevétele nélkül.

1. ***Szavatosság***
   1. Eladó szavatolja, hogy:

* az általa szállított termékek fogyasztásra alkalmasak, az élelmiszer-biztonsági és élelmiszer-minőségi előírásoknak megfelelnek;
* a termékek mindegyike a szavatossági idő alatt megőrzi a használhatóságát;
* csak olyan terméket szállít Vevő részére, amely felhasználhatósága a Keretszerződés 6.3.14. pontban meghatározottaknak megfelel.
  1. Az Eladót a hibás / hiányos teljesítése vonatkozásában kellékszavatosság terheli, mely alapján Eladó köteles a jelen Keretszerződésben meghatározottak alapján a csere / pótlási kötelezettségét teljesíteni.

1. ***Késedelmi kötbér***
   1. Kötbérek abban az esetben érvényesíthetők, ha az Eladó, olyan okból, amelyért felelős, megszegi a Keretszerződést. Amennyiben Eladó elmulasztja a Keretszerződésben vállalt kötelezettségeinek teljesítését a Keretszerződésben vállalt határidőn belül, úgy Vevő a szerződésszegésből fakadó egyéb kárrendezésekre vonatkozó igényei mellett késedelmi kötbérre jogosult. Vevő a kötbért meghaladó kárát is érvényesítheti Eladóval szemben.
   2. Eladó az Eseti Megrendelések késedelmes teljesítése esetén a késedelmi kötbér érvényesítését elfogadja, amelynek mértéke minden megkezdett 2 órás időtartam vonatkozásában a késedelemmel érintett áruk nettó értékének 15 %-a. A késedelmi kötbér 4 óra késedelemre számítható fel az előzőek szerint, azaz a mértéke késedelemmel érintett áruk nettó értékének 30%-a. Amennyiben az Eseti Megrendelés vonatkozásában a késedelem mértéke meghaladja a 4 órát, úgy Vevő a Keretszerződés 12.3. pont b) alpontjában foglalt jogkövetkezményt alkalmazza, amennyiben az ott meghatározott további feltételek fennállnak.
   3. Késedelmes teljesítés esetére kikötött kötbér megfizetése nem mentesít a Keretszerződés teljesítése alól.
   4. Vevőnek jogában áll az esedékessé vált, elismert valamennyi kötbért az ellenértékbe – a pénzügyi teljesítéskor – beszámítani, amennyiben annak a Kbt. 135. § (6) bekezdés szerinti feltételei fennállnak.
   5. Felek rögzítik, hogy a jelen, 10. pontban foglaltak alkalmazandók a Vevő által biztosított póthatáridő időtartamára abban az esetben is, amennyiben Eladó a teljesítése hibáinak kiküszöbölésére póthatáridőt vállal.
2. ***Meghiúsulási kötbér***
   1. **Meghiúsulási kötbér a teljes Keretszerződés meghiúsulása okán**
      1. Amennyiben a Keretszerződés olyan okból hiúsul meg, amelyért az Eladó felelős (azaz ha Vevő az Eladó szerződésszegő magatartása miatt az egész Keretszerződést felmondani kényszerül) Vevő meghiúsulási kötbérre jogosult. Eladó a meghiúsult teljesítés esetén a meghiúsulási kötbér érvényesítését elfogadja.
      2. A meghiúsulási kötbér összege a Keretszerződés 4.1. pontjában rögzített teljes nettó keretösszeg meghiúsulás időpontjában még ki nem merített összegének 30%-a. (Ki nem merített összeg alatt a teljes nettó keretösszeg már jogszerűen kifizetett ellenértékekkel, valamint az Eladó részére még jogszerűen járó, de ki nem fizetett és nem vitatott ellenértékekkel csökkentett összege értendő.)
      3. Eladó a meghiúsulási kötbért Vevő felszólításától számított 15 naptári napon belül köteles megfizetni Vevő részére.
      4. Felek rögzítik, hogy a meghiúsulási kötbért érvényesítése kizárja egy adott megrendelés keretében a késedelmi kötbér érvényesítését.
      5. Vevőnek jogában áll az esedékessé vált, elismert valamennyi kötbért az ellenértékbe – a pénzügyi teljesítéskor – beszámítani, amennyiben annak a Kbt. 135. § (6) bekezdés szerinti feltételei fennállnak.
   2. **Meghiúsulási kötbér valamely Eseti Megrendelés meghiúsulása okán**
      1. Valamely Eseti Megrendelés Eladó hibájából történő meghiúsulásának minősül különösen, de nem kizárólagosan, ha az Eseti Megrendelés szerinti eladói teljesítés késedelme a késedelmi kötbér maximális mértékét meghaladja, vagy a teljesítést megtagadja. Ez esetben az Eladó köteles Vevő részére meghiúsulási kötbért fizetni.
      2. Az erre az esetre kikötött meghiúsulási kötbér mértéke az adott Eseti Megrendelés nettó értékének 30%-a. Ezzel együtt Vevő jogosult a termékeket más forrásból beszerezni.
      3. Amennyiben Eladó a Vevő kötbérigényét kifogásolja, köteles a bejelentett kötbérigény kézhezvételét követő 2 munkanapon belül kifogását Vevővel írásban közölni. Felek kifejezetten megállapodnak abban, hogy amennyiben Eladó a fenti határidőt elmulasztja, az a vevői kötbérigény elismerésének minősül.
      4. Vevőnek jogában áll az esedékessé vált, elismert valamennyi kötbért az ellenértékbe – a pénzügyi teljesítéskor – beszámítani, amennyiben annak a Kbt. 135. § (6) bekezdés szerinti feltételei fennállnak.
3. ***A Keretszerződés megszűnése, megszüntetése, módosítása***
   1. A jelen Keretszerződés megszűnik az 5. pontban írt időtartam elteltével, továbbá akkor, ha a leadott megrendelések alapján a keretösszeg kimerül.
   2. Felek megállapodnak, hogy a jelen Keretszerződés felmondására kizárólag a másik Fél súlyos szerződésszegése esetén kerülhet sor.
   3. A Vevő jogosult az Eladó súlyos szerződésszegése esetén – írásbeli nyilatkozatával – a teljes Keretszerződést azonnali hatállyal felmondani. A Vevő szempontjából erre szolgáló ok különösen, de nem kizárólag, ha az Eladó
4. 10 Eseti Megrendelést késedelmesen teljesít,
5. 5 Eseti Megrendelés vonatkozásában a késedelme olyan mértékű, hogy meghaladja – megrendelésenként – a kötbér maximális mértékét,
6. 5 Eseti Megrendelést hibásan teljesít, és a jótállási/kellékszavatossági igény rendezése nem történik meg szerződésszerűen,
7. 5 Eseti Megrendelés vonatkozásában meghiúsulási kötbérigénye keletkezik Vevőnek az Eseti Megrendelések kapcsán,
8. a 6.6.14. pont utolsó mondata szerinti eset bármely 12 hónapos időtartamra vizsgált időszakban 3 alkalommal bekövetkezik,
9. amennyiben Eladó szerződésszegésének jellege okán a jogviszony további fenntartása Vevőtől nem várható el ésszerűen,
10. ha Eladó elmulasztja a Keretszerződésből adódó egyéb kötelezettségének (kötelezettségeinek) teljesítését, és mulasztását nem hozza helyre Vevő mulasztási értesítésének kézhezvételétől számított 15 napon belül,
11. az Eladó közvetetten vagy közvetlenül 25%-ot meghaladó tulajdoni részesedést szerez valamely olyan jogi személy vagy személyes joga szerint jogképes szervezet, illetőleg az Eladó közvetetten vagy közvetlenül 25%-ot meghaladó tulajdoni részesedést szerez valamely olyan jogi személyben vagy személyes joga szerint jogképes szervezetben, amely tekintetében fennáll a Kbt. 62. § (1) bekezdés k) pontjában meghatározott valamely feltétel.
    1. A 12.3. pont g) alpontja szerinti esetben a Keretszerződés olyan határidővel is felmondható, amely lehetővé teszi, hogy a Vevő a szerződéssel érintett feladata ellátásáról gondoskodni tudjon. A 12.3. pont g) alpontja szerinti felmondás esetén a Vevő a Keretszerződés megszűnése előtt már teljesített szolgáltatás szerződésszerű pénzbeli ellenértékére jogosult.
    2. Vevő jogosult az Eladó súlyos szerződésszegése esetén – írásbeli nyilatkozatával – az Eseti Megrendeléstől elállni, vagy azt azonnali hatállyal felmondani, ha az Eseti Megrendelésre vonatkozóan az Eladó által fizetendő kötbér eléri a maximális mértéket.
    3. Eladónak jogában áll a Vevő részéről történt súlyos szerződésszegésre hivatkozva - írásbeli nyilatkozatával - felmondani a jelen Keretszerződést, amennyiben a Vevő bármely 12 hónapos időintervallumon belül legalább három alkalommal 30 napot meghaladó fizetési késedelembe esik. Felek megállapodnak abban, hogy a fentiek szerinti felmondás közlését megelőzően Eladónak az első és második késedelmes fizetés esetén is írásbeli fizetési felszólítást kell megküldenie Vevő részére, míg a harmadik ilyen esetben erre már nem köteles – felmondási joga automatikusan megnyílik.
    4. Bármely nem szerződésszerű teljesítés jogi fenntartás nélküli elfogadása a Vevő részéről nem értelmezhető joglemondásként azon igényekről, amelyek a Vevőt szerződésszegés következményeként megilletik.
    5. Jelen Keretszerződésben szabályozottakat csak írásban (papír alapú dokumentum), a Felek cégszerű aláírásával lehet módosítani. Szóban, ráutaló magatartással vagy írásban, de a Keretszerződést aláíró képviselő személyektől eltérő beosztással rendelkező személyek által tett jognyilatkozat a Keretszerződés módosítására nem alkalmas.
    6. Jelen Keretszerződést a Kbt. előírásainak megfelelően, a közbeszerzési eljárás alapján megkötött szerződések módosítására vonatkozó szabályok betartásával lehet módosítani. A Keretszerződés módosítására a Kbt. 141. §-a irányadó.
    7. Felek rögzítik, hogy a Keretszerződés időtartama alatt valamely termék megszűnése esetén az árazott táblában a megszűnő termék nettó egységárán helyettesítő termékként egyenértékű – legalább a specifikáció szerint azonos paraméterekkel rendelkező, – terméket elfogad. Eladó köteles a termék megszűnését a 6.6.12. pontban rögzített határidőben bejelenteni. Valamely termék kiszerelésének változása esetén a termék egységára a kiszerelés változásával arányosan módosul.

Felek rögzítik, hogy az árazott tábla ilyen jellegű módosítását a Kbt. 141. § (4) bekezdés a) pontja szerinti módosításnak tekintik.

1. ***Vis maior***
   1. A 10., 11., 12. pontok kikötéseitől függetlenül Eladó nem sújtható kártérítéssel vagy a Keretszerződés mulasztás miatti felmondásával, ha a nem szerződésszerű teljesítése vis maior eredménye.
   2. Jelen pont értelmezése szempontjából a vis maior olyan esetekre vonatkozik, melyek Felek érdekkörén kívüli, elháríthatatlan ok miatt következnek be, nekik fel nem róható, melyre Felek nincsenek befolyással (természeti katasztrófa – robbanás, tűz, természeti csapás –, felkelés, zavargások, polgári engedetlenség, szabotázs, terrorcselekmény, forradalom vagy háborús események, stb.). Felek a félreértések elkerülése érdekében rögzítik, hogy a közegészségügyi, járványügyi intézkedések, illetve kihirdetett járványhelyzet, veszélyhelyzet és az ezekkel kapcsolatos jogszabályi korlátozás csak abban az esetben minősül vis maiornak, amennyiben annak elrendelésére a jelen szerződés megkötését megelőző közbeszerzési eljárásban az Eladó általi ajánlattételt követően kerül sor és az ilyen intézkedés a szerződésszerű teljesítés elmaradásának egyenes oka.
   3. Vis maiorra Eladó csak akkor hivatkozhat, ha faxon, e-mailen, ajánlott levélben, vagy biztonságos kézbesítési szolgáltatás útján értesíti a Vevőt a vis maior tényéről, okáról és valószínű időtartamáról. Amennyiben Vevő egyéb irányú írásos utasítást nem ad, Eladónak tovább kell teljesítenie szerződéses kötelezettségeit, amennyiben az észszerűen lehetséges, és meg kell keresnie minden észszerű alternatív módot a teljesítésre, melyet a vis maior esete nem gátol.
   4. A Keretszerződésben foglalt határidők a vis maior időtartamával meghosszabbodnak. Amennyiben a vis maior időtartama meghaladja a 30 napot, Vevőnek jogában áll a Keretszerződésben nem teljesített részétől elállni a hátrányos jogi következmények nélkül oly módon, hogy Eladóhoz erről értesítést küld.
2. ***Együttműködés, kapcsolattartás és kommunikáció***
   1. **Felek együttműködése**

Felek kifejezik azon készségüket, hogy a Keretszerződés teljesítése érdekében szorosan együttműködnek, melynek érdekében:

1. kölcsönösen és haladéktalanul egymás tudomására hozzák azokat az értesüléseket, tényeket, körülményeket, amelyek a teljesítést zavarják, vagy zavarhatják,
2. kölcsönösen, illetve külön-külön is megteszik azokat az intézkedéseket, amelyek a szerződésszerű teljesítést akadályozó körülmények elhárításához szükségesek.
   1. Vevő folyamatosan igényt tart Eladó rendelkezésre állására, mely vevőszolgálati elérhetőséget jelent hétfőtől csütörtökig 7:30-tól 16:00 óráig, míg pénteken 7:30-tól 14:00 óráig terjedő időintervallumban, kizárólag munkanapokon.

Vevőszolgálat elérhetőségei:

* e-mail:
* telefon:
  1. **Felek kapcsolattartói**

**14.3.1.** A Felek kapcsolattartóit, elérhetőségeiket jogosultsági kör szerint rendezve a jelen Keretszerződés 1. számú melléklete tartalmazza. **14.3.2.** Eladó jelen Keretszerződés aláírásával egyidejűleg tudomásul veszi, hogy a Keretszerződés teljesítése során mind a szóbeli, mind az írásbeli kommunikáció során a magyar nyelvet használják a Felek, ezért – amennyiben az szükséges a magyar nyelven történő kommunikáció érdekében – vállalja szinkrontolmács biztosítását, annak minden költségével együtt.

**14.3.3.** Felek megállapodnak, hogy az egymás közötti kommunikáció során a joghatás kiváltására alkalmas információközlésnek az elektronikus úton visszaigazolással ellátott email, vagy tértivevényes levél, vagy biztonságos kézbesítési szolgáltatás útján közölt adatok továbbítását fogadják el.

1. ***Titoktartás***
   1. Felek a jelen Keretszerződéssel, illetve az annak során teljesített szállítással kapcsolatosan kölcsönösen kijelentik, hogy a teljesítés során vagy egyéb módon tudomásukra jutott minden információt és adatot bizalmasan kezelnek és megőriznek, ezeket a másik Fél előzetes, írásbeli hozzájárulása hiányában egyik Fél sem hozza nyilvánosságra vagy illetéktelen harmadik személy tudomására. Eladó a birtokába került információkat kizárólag a jelen Keretszerződésben meghatározott feladatok teljesítése érdekében használhatja fel. Felek a jelen pont szerinti kötelezettségekről kötelesek megfelelő tájékoztatást adni érintett alkalmazottaik, megbízottjaik és alvállalkozóik részére.
   2. Amennyiben a Keretszerződésben foglalt feladat teljesítése személyes, illetve különleges adatnak minősülő adatot érint, úgy a Felek kötelesek az Európai Parlament és Tanács (EU) 2016/679 rendeletének (2016. április 27.) a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK irányelv hatályon kívül helyezéséről (a továbbiakban: GDPR) rendelkezései és az információs önrendelkezési jogról és az információszabadságról szóló 2011. évi CXII. törvény vonatkozó rendelkezései szerint eljárni. Vállalkozó kötelezettséget vállal arra, hogy az adatok védelmét érintő rendelkezésekről, szabályokról, ezek alkalmazásáról a szükséges tájékoztatásokat elvégzi.
   3. Felek rögzítik, hogy a titoktartási rendelkezések megszegése esetén a Vevő jogosult a jelen Keretszerződést azonnali hatállyal felmondani, illetve választása szerint – a Ptk. 6:140. §-ának (1) bekezdésére figyelemmel – attól egyoldalú írásbeli nyilatkozattal elállni. A felmondás, illetve az elállás nem zárja ki a titoktartási kötelezettség megszegésére irányadó egyéb polgári- vagy büntetőjogi szankciók alkalmazását.
   4. Eladó vállalja, hogy az információs önrendelkezési jogról és az információszabadságról szóló 2011. évi CXII. törvény 27. § (3) bekezdésére figyelemmel üzleti titok címen nem tagadja meg a tájékoztatást a jelen Keretszerződés lényeges tartalmáról. Eladó jelen Keretszerződés aláírásával tudomásul veszi, hogy nem minősül üzleti titoknak az az adat, amelynek megismerését vagy nyilvánosságra hozatalát törvény közérdekből elrendeli.
   5. Eladó tudomásul veszi, hogy a jelen Keretszerződést, valamint az Eladónak a Közbeszerzési Eljárásban tett nyertes Ajánlatát Vevő a honlapján közzéteszi, azok azon részeinek kivételével, amelyeket az Eladó a Közbeszerzési Eljárás során üzleti titoknak minősített, feltéve, hogy azok nem ellentétesek a Kbt. 44. § (3) bekezdésével.
   6. Felek tudomásul veszik, hogy az Állami Számvevőszék ellenőrizheti az államháztartás alrendszereiből finanszírozott beszerzéseket és az államháztartás alrendszereihez tartozó vagyont érintő szerződéseket a Vevőnél, a Vevő vagy képviseletében eljáró természetes személynél és jogi személynél, valamint azoknál a szerződő feleknél, akik, illetve amelyek a szerződés teljesítéséért felelősek, továbbá a szerződés teljesítésében közreműködőknél.
2. ***A vitás kérdések rendezése***
   1. A Feleknek meg kell tennie mindent annak érdekében, hogy közvetlen tárgyalások útján rendezzenek minden olyan nézeteltérést vagy vitát, amely közöttük a Keretszerződés keretében vagy azzal kapcsolatosan felmerült. Minden, a Keretszerződés megkötése után felmerülő, annak teljesítését akadályozó körülményről a Felek kölcsönösen kötelesek egymást tájékoztatni. Vitájuk rendezése érdekében mediátori közreműködést nem vesznek igénybe, jogvitájukat eseti vagy állandó választottbíróság elé nem terjesztik.
   2. Felek jelen Keretszerződésből eredő esetleges jogvitáikat elsősorban tárgyalásos úton kötelesek rendezni, kizárólag ennek 30 napot meghaladó időtartamú eredménytelensége esetén a mindenkor hatályos polgári perrendtartásról szóló törvény szerinti rendes magyar bíróságok illetékességét kötik ki.
3. ***Vegyes rendelkezések***
   1. A jelen Keretszerződés egyes rendelkezései egymással összhangban értelmezendőek, és amennyiben a jelen Keretszerződés valamely rendelkezése vagy egy beazonosítható rész érvénytelennek bizonyul, akkor az ilyen érvénytelenség nem érintheti a jelen Keretszerződés többi rendelkezését vagy annak beazonosítható részeit.
   2. Jelen Keretszerződésben foglalt bármely jog késedelmes érvényesítése, illetve érvényesítésének elmulasztása nem jelenti a jogok érvényesítéséről való lemondást, illetve valamely jog részleges vagy kizárólagos érvényesítése nem zárja ki a többi, illetve a fennmaradó jog érvényesítését.
   3. Eladó kijelenti, hogy megismert valamennyi, a jelen Keretszerződés teljesítéséhez szükséges adatot, tényt, információt és jogilag kötelező dokumentumot.
   4. Az Eladó kötelezettséget vállal, hogy jelen Keretszerződésben vállalt feladatait a Vevő igényeinek és érdekeinek figyelembe vételével, professzionális szinten a határidők pontos betartása mellett köteles ellátni. Eladó kijelenti, hogy nincs olyan függőben levő kötelezettsége vagy érdekkörébe tartozó más körülmény, amely kedvezőtlenül hathat a jelen Keretszerződésben foglaltak érvényességére, teljesítésére vagy saját teljesítési készségére, illetve képességére. Eladó köteles a Vevőt minden olyan körülményről haladéktalanul értesíteni, amely a Keretszerződés szerinti szállítási feladatai ellátásának eredményességét vagy kellő időre történő elvégzését veszélyezteti, vagy gátolja. Eladó felelősséggel tartozik az értesítés elmulasztásából eredő kárért.
   5. Eladó a Keretszerződés időtartama alatt köteles minden olyan változást Vevőnek haladéktalanul bejelenteni, amely szervezeti formájában vagy fizetőképességében (csőd, felszámolási eljárás) következett be, illetve amelynek bejelentését a Cégbíróság kötelezővé teszi (a tulajdonos személyében, törzstőkében bekövetkezett változások).
   6. Jelen Keretszerződés aláírásával a Felek tudomásul veszik, hogy a Felek a saját alkalmazottaik adatait a GDPR 6. cikk (1) (b) pontja és a munkavégzésre irányuló jogviszonyt szabályozó jogszabály rendelkezése alapján, a Felek által a másik Fél részére továbbított személyes adatokat a GDPR 6. cikk (1) (f) pontja szerint, a szerződéses partnerük jogos érdekében veszik át és kezelik a személyes adatokat a célhoz szükséges mértékben és ideig. A teljesítést végző személyek személyes adatait Vevő vagyonvédelmi célból, jogos érdekében kezeli a GDPR 6. cikk (1) (f) pontja alapján.
   7. Eladó képviselője nyilatkozik – figyelemmel az államháztartásról szóló 2011. évi CXCV. törvény végrehajtásáról szóló 368/2011. (XII. 31.) Korm. rendelet (Ávr.) 50. § (1a) bekezdésében foglaltakra –, hogy a szervezet a nemzeti vagyonról szóló 2011. évi CXCVI. törvény 3. § (1) bekezdésének 1. pontja alapján átlátható szervezetnek minősül. Erről szóló, 2. számú melléklet szerinti nyilatkozatát jelen Keretszerződés aláírásával egyidejűleg Vevő részére benyújtja.
   8. Eladó képviselője a 17.7. pontban rögzített nyilatkozatában foglaltak változása esetén arról haladéktalanul köteles a Vevő kötelezettségvállalóját tájékoztatni. A valótlan tartalmú nyilatkozat alapján kötött visszterhes szerződést a kötelezettségvállaló felmondja, vagy – ha a szerződés teljesítésére még nem került sor – a szerződéstől eláll. Eladó átláthatósági nyilatkozata jelen Keretszerződés elválaszthatatlan részét képezi.
   9. Jelen Keretszerződés az utolsónak aláíró Fél aláírásának napján érvényesen létrejön, azzal, hogy Felek kifejezetten rögzítik, hogy a Keretszerződés hatálybalépésének időpontja, az a nap, amelyen a Vevő által a jelen Keretszerződés szerinti termékekre vonatkozó korábban kötött Keretszerződés a hatályát veszíti (kimerül, vagy az abban szereplő időtartam eltelt).
   10. Felek tudomásul veszik, hogy a jelen Keretszerződés – a Kbt. szerinti esetleges korlátozásokkal – nyilvános, tartalma közérdekű adatnak minősül, így harmadik személy részére nem tagadható meg.
   11. Eladó kötelezettséget vállal arra, hogy nem fizet, illetve számol el a Keretszerződés teljesítésével összefüggésben olyan költségeket, melyek a Kbt. 62. § (1) bekezdés k) pont ka)–kb) pontja szerinti feltételeknek nem megfelelő társaság tekintetében merülnek fel, és melyek az Eladó adóköteles jövedelmének csökkentésére alkalmasak, valamint a Keretszerződés teljesítésének teljes időtartama alatt tulajdonosi szerkezetét a Vevő számára megismerhetővé teszi, és a Kbt. 136. § (1) bekezdésének megfelelően a Kbt. 143. § (3) bekezdés pont szerinti ügyleteiről a Vevőt haladéktalanul értesíti.
   12. Vevő jogosult és egyben köteles a Keretszerződést felmondani a Kbt. 143. § (3) bekezdés alapján – ha szükséges olyan határidővel, amely lehetővé teszi, hogy a Keretszerződéssel érintett feladata ellátásáról gondoskodni tudjon – ha

a) az Eladóban közvetetten vagy közvetlenül 25%-ot meghaladó tulajdoni részesedést szerez valamely olyan jogi személy vagy személyes joga szerint jogképes szervezet, amely tekintetében fennáll a 62. § (1) bekezdés k) pont kb) alpontjában meghatározott feltétel.

b) az Eladó közvetetten vagy közvetlenül 25%-ot meghaladó tulajdoni részesedést szerez valamely olyan jogi személyben vagy személyes joga szerint jogképes szervezetben, amely tekintetében fennáll a Kbt. 62. § (1) bekezdés k) pont kb) alpontjában meghatározott feltétel.

* 1. Semmis a jelen Keretszerződés azon rendelkezése a késedelmi kamat tekintetében – a Ptk. 6:155. § (4) bekezdésében lehetővé tett eset kivételével –, amely kizárja vagy korlátozza a Vevő szerződésszegése esetére irányadó jogkövetkezmények alkalmazását.
  2. Felek továbbá tudomásul veszik, hogy a vonatkozó jogszabályok, így különösen a Kbt. és az államháztartásról szóló 2011. évi CXCV. törvény szerinti illetékes ellenőrző szervezetek (Állami Számvevőszék, Európai Számvevőszék, Európai Bizottság, Kormányzati Ellenőrzési Hivatal, belső ellenőrző szervezetek) feladat- és hatáskörüknek megfelelően a közbeszerzési eljárásokat és az azok alapján megkötött szerződések teljesítését rendszeresen ellenőrizhetik, s részükre a jogszabály szerinti információ megadása üzleti titokra való hivatkozással nem tagadható meg.
  3. Jelen Keretszerződésben nem szabályozott kérdésekben magyar jog szabályai, így különösen a Polgári Törvénykönyvről szóló 2013. évi V. törvény, a Kbt., valamint a Közbeszerzési Eljárás dokumentumai az irányadók.
  4. Eladó kijelenti, hogy a magyar jog hatálya alá tartozó jogi személy, s hogy képviseletben nem korlátozott vezető tisztségviselője útján a jelen Keretszerződést jogosult aláírni.
  5. Vevő kijelenti, hogy a magyar jog hatálya alá tartozó jogi személy, s hogy képviseletben nem korlátozott vezető tisztségviselője útján a jelen Keretszerződést jogosult aláírni.

Jelen Keretszerződést a Felek elolvasták, azt közösen értelmezték, és saját elhatározásukból, minden befolyástól mentesen, mint ügyleti akaratukkal mindenben megegyezőt, a képviselet szabályainak megtartásával a Keretszerződés utolsó oldalán saját kezűleg 4 eredeti egyező példányban aláírták.

Kelt …………………………, 2021. ....................... .... napján.

**Mellékletek:**

1. számú melléklet: Eseti Megrendelésekkel kapcsolatos névjegyzék, kapcsolattartók

2. számú melléklet: Eladó átláthatósági nyilatkozata

3. számú melléklet: Műszaki leírás

4. számú melléklet: Megrendelési és szállatási feltétetek

5. számú melléklet: Eseti megrendelőlap

6. számú melléklet: Rendkívüli megrendelőlap

7. számú melléklet: Részletes ajánlat

8. számú melléklet: Eladó nyilatkozata az alvállalkozókról

|  |  |
| --- | --- |
| **Belügyminisztérium Országos Katasztrófavédelmi Főigazgatóság Gazdasági Ellátó Központ** | **. . . . . . . . . . . . . . . . . . . . .** |
| …………………………………………… | …………………………………………… |
| Képviseli: Berecz György tű. ezredes, tű. tanácsos, igazgató  BM OKF GEK  **Vevő**  P.H. | Képviseli: . . . . . . . . . . . . . , (beosztás) ügyvezető  **Eladó**  P.H. |
| ……………………………………………. |
| ……………….  **dr. Bene Krisztián tű. őrgy.**  logisztikai igazgatóhelyettes  szakmai vezető |
| ……………………………………………. |
| …………….  Pénzügyi ellenjegyző  ……………….. |
| …………………………………………… |
| Előzetes jogi ellenőrzés  ………………………. |

***1. számú melléklet***

**MEGRENDELÉSEKKEL KAPCSOLATOS NÉVJEGYZÉK**

A ***„Élelmiszer beszerzése” (1423)”***tárgybanmegkötött Keretszerződés alapján a ***………………………………………………..*,[[10]](#footnote-11)** mint Vevő részéről a megrendelések vonatkozásában kapcsolattartásra jogosult személyek és elérhetőségeik:

1. Név: …………….

Pozíció: ………….

Elérhetőség: …………..

1. Név: ……………………

Pozíció: …………………..

Elérhetőség: ……………….

1. Név: ………………..

Pozíció: ………………

Elérhetőség: ……………

1. Név: …………………..

Pozíció: ………………….

Elérhetőség: ……………………..

|  |  |
| --- | --- |
|  | ............................................................. |
|  | …………………………. ……………  ……….  Vevő |

Eladó részéről visszaigazolás küldésére jogosult:

……………………………… (név)

………………………………. (elérhetőség: e-mail, telefon)

Kapcsolattartók a Keretszerződéssel (pl. adatváltozás bejelentésével) kapcsolatban:

|  |  |
| --- | --- |
| **Vevő részéről:[[11]](#footnote-12)** | |
| név: | *………* |
| értesítési cím | *………..* |
| telefon: | *……..* |
| e-mail: | *……….* |
| **Eladó részéről:[[12]](#footnote-13)** | |
| név: |  |
| értesítési cím: |  |
| telefon: |  |
| e-mail: |  |

***2. számú melléklet***

**Átláthatósági Nyilatkozat**

Alulírott,

Név, beosztás:

Születéskori név:

Anyja neve:

Születési hely, idő:

mint a/az

Szervezet neve:

Cím/Székhely:

Adószám/adóazonosító:

Cégjegyzékszám/Nyilvántartásba vételi szám:

törvényes képviselője, tudomásul veszem, hogy **az államháztartásról szóló 2011. évi CXCV. törvény (a továbbiakban: Áht.) 41. § (6) bekezdésében** foglaltak alapján a …………………………………. (a továbbiakban: ……………………………….) nem köthető érvényesen visszterhes szerződés, illetve létrejött ilyen szerződés alapján nem teljesíthető kifizetés, amennyiben az általam képviselt szervezet nem minősül átlátható szervezetnek.

Polgári és büntetőjogi felelősségem teljes körű tudatában

**nyilatkozom,**

hogy az általam képviselt szervezet az **Áht. 41. § (6) bekezdésében** előírt, a **Nemzeti vagyonról szóló 2011. évi CXCVI. törvény 3. § (1) bekezdésben** foglaltak szerinti átlátható szervezetnek minősül az alábbiak szerint[[13]](#footnote-14):

1. **az állam, a költségvetési szerv, a köztestület, a helyi önkormányzat, a nemzetiségi önkormányzat, a társulás, az egyházi jogi személy, az olyan gazdálkodó szervezet, amelyben az állam vagy a helyi önkormányzat külön-külön vagy együtt 100%-os részesedéssel rendelkezik, a nemzetközi szervezet, a külföldi állam, a külföldi helyhatóság, a külföldi állami vagy helyhatósági szerv és az Európai Gazdasági Térségről szóló megállapodásban részes állam szabályozott piacára bevezetett nyilvánosan működő részvénytársaság,**
2. **belföldi vagy külföldi jogi személy vagy jogi személyiséggel nem rendelkező gazdálkodó szervezet, amely megfelel a következő feltételeknek:**
   1. tulajdonosi szerkezete, a pénzmosás és a terrorizmus finanszírozása megelőzéséről és megakadályozásáról szóló törvény szerint meghatározott tényleges tulajdonosa megismerhető,
   2. az Európai Unió tagállamában, az Európai Gazdasági Térségről szóló megállapodásban részes államban, a Gazdasági Együttműködési és Fejlesztési Szervezet tagállamában vagy olyan államban rendelkezik adóilletőséggel, amellyel Magyarországnak a kettős adóztatás elkerüléséről szóló egyezménye van,
   3. nem minősül a társasági adóról és az osztalékadóról szóló törvény szerint meghatározott ellenőrzött külföldi társaságnak,
   4. a gazdálkodó szervezetben közvetlenül vagy közvetetten több mint 25%-os tulajdonnal, befolyással vagy szavazati joggal bíró jogi személy, jogi személyiséggel nem rendelkező gazdálkodó szervezet tekintetében a 2./

a), 2./b) és 2./c) pont szerinti feltételek fennállnak;

1. **civil szervezet és a vízitársulat, amely megfelel a következő feltételeknek:**
   1. vezető tisztségviselői megismerhetők,
   2. a civil szervezet és a vízitársulat, valamint ezek vezető tisztségviselői nem átlátható szervezetben nem rendelkeznek 25%-ot meghaladó részesedéssel,
   3. székhelye az Európai Unió tagállamában, az Európai Gazdasági Térségről szóló megállapodásban részes államban, a Gazdasági Együttműködési és Fejlesztési Szervezet tagállamában vagy olyan államban van, amellyel Magyarországnak a kettős adóztatás elkerüléséről szóló egyezménye van;

Vállalom, hogy ha a nyilatkozatban foglaltakban változás következne be, erről az Oktatási Hivatalt haladéktalanul tájékoztatom.

Tudomásul veszem, hogy a valótlan tartalmú nyilatkozat alapján kötött szerződést a …………………………. jogosult és egyben köteles azonnali hatállyal – illetve, ha szükséges olyan időpontra, hogy a feladat ellátásáról gondoskodni tudjon – felmondani, vagy – ha a szerződés teljesítésére még nem került sor – a szerződéstől elállni.

**Kelt. ………………, 2021. ………. hónap ……….. nap**

**……………………………..**

**cégszerű aláírás**

**8. számú melléklet**

**MINTA**

**Nyilatkozat alvállalkozókról**

Alulírott …………………. (név, beosztás), a ……………………………. (cégnév) (székhely:……………………..; cégjegyzékszám:………………………..; adószám:………………………..; a továbbiakban: ......) arra jogosult képviselőjeként polgári és büntetőjogi felelősségem tudatában, a közbeszerzésekről szóló 2015. évi CXLIII. törvényben (Kbt.) foglaltakkal összhangban visszavonhatatlanul kijelentem, hogy a Társaság és a .......... között „……………………………..” tárgyban …………………..(dátum) napján kötött .........i szerződés teljesítésébe a .......... az alábbi alvállalkozókat kívánja bevonni.

*Alvállalkozó 1.*[[14]](#footnote-15)

Az alvállalkozó megnevezése

Név:

Székhely:

Adószám:

Cégjegyzékszám[[15]](#footnote-16):

Az alvállalkozó elérhetősége

Levelezési cím:

E-mail cím:

Mobiltelefonszám:

Telefonszám[[16]](#footnote-17):

Fax elérhetőség[[17]](#footnote-18):

Az alvállalkozó képviseletére jogosult személy(ek) megnevezése: .....

A teljesítés azon része, melyhez az alvállalkozó igénybevételre kerül: ......

……………….., 202………………..

………………

…………………

a ...... képviseletében

(cégszerű aláírás)

1. Szerződéskötéskor kitöltendő az adott rész vonatkozásában [↑](#footnote-ref-2)
2. Szerződéskor kitöltendő [↑](#footnote-ref-3)
3. Szerződéskötéskor kitöltendő (TED, ill. KÉ szám) [↑](#footnote-ref-4)
4. Szerződéskötéskor kitöltendő az adott rész alapján [↑](#footnote-ref-5)
5. Szerződéskötéskor kitöltendő az adott rész vonatkozásában az alábbiak szerint:

   |  |  |  |  |  |
   | --- | --- | --- | --- | --- |
   | **Rész** | Keretösszeg | **Rész** | | Keretösszeg |
   | **rész** | 110.962.050 Ft | **rész** | 32.663.490 Ft | |
   | **rész** | 53.328.585 Ft | **rész** | 70.636.825 Ft | |
   | **rész** | 85.579.401 Ft | **rész** | 44.636.371 Ft | |
   | **rész** | 13.000.000 Ft | **rész** | 3.500.000 Ft | |
   | **rész** | 49.000.000 Ft | **része** | 21 000 000 Ft | |

   [↑](#footnote-ref-6)
6. Szerződéskötéskor kitöltendő az adott rész vonatkozásában irányadó keretösszeg 70%-ának megfelelő összeggel (felfelé, egész forint értékre kerekítve), az alábbiakra figyelemmel:

   |  |  |  |  |
   | --- | --- | --- | --- |
   | **Rész** | Keretösszeg | **Rész** | Keretösszeg |
   | **rész** | 77 673 435 Ft | **rész** | 22 864 443 Ft |
   | **rész** | 37 330 010 Ft | **rész** | 49 445 778 Ft |
   | **rész** | 59 905 581 Ft | **rész** | 31 245 460 Ft |
   | **rész** | 9 100 000 Ft | **rész** | 2 450 000 Ft |
   | **rész** | 34 300 000 Ft | **rész** | 14 700 000 Ft |

   [↑](#footnote-ref-7)
7. *Szerződéskötéskor kitöltendő.* [↑](#footnote-ref-8)
8. *Szerződéskötéskor kitöltendő.* [↑](#footnote-ref-9)
9. Szerződéskötéskor kitöltendő [↑](#footnote-ref-10)
10. Szerződéskötéskor kitöltendő az adott rész vonatkozásában [↑](#footnote-ref-11)
11. Szerződéskötéskor kitöltendő rész [↑](#footnote-ref-12)
12. Szerződéskötéskor kitöltendő rész [↑](#footnote-ref-13)
13. **A megfelelő részt kérjük aláhúzni, vagy bekarikázni.** [↑](#footnote-ref-14)
14. Értelemszerűen annyi alvállalkozó vonatkozásában töltendő ki, ahány alvállalkozó a teljesítésben részt vesz. [↑](#footnote-ref-15)
15. Amennyiben alvállalkozó gazdálkodási formája nyomán rendelkezik vele. [↑](#footnote-ref-16)
16. Adott esetben [↑](#footnote-ref-17)
17. Adott estben [↑](#footnote-ref-18)